Keskustelu:Pekka Sutela

message: Pekka Sutelan esittely perustuu keskusteluuni Pekka Sutelan kanssa 1.2.2011. Valokuva on oma ottamani vuonna 2002. Kaikki sivulla oleva tieto on luontihetkellä ollut oikein ja copyright tekstiin sekä kuvaan on itselläni.
Tiina Saajasto 1. helmikuuta 2011 kello 14.25 (EET)
replies: text: Kuten keskustelusivullesi kirjoitin, keskustelut eivät kelpaa Wikipediassa lähteiksi, koska niitä ei voi tarkistaa. --Ulrika 1. helmikuuta 2011 kello 14.32 (EET)
replies: text: :Mitähän minä sitten tekisin asian kanssa, sillä Sutela lopettaa työnsä Suomen Pankissa parin viikon kuluttua. Hän ei ehdi opetella nettisivujen tekoa ja ylläpitoa, joten ajettelimme, että Wikipedia olisi hyvä paikka tehdä henkilöesittely. Hänen cv-tietojansa ja valokuvaansa tarvitsevat esim. seminaarien ja koulutustapahtumien järjestäjät esitellessään osanottajille luennoitsijat.

text: :Osaatko neuvoa hyvän ja helpon tavan saada em. tiedot yleiseen käyttöön. Suomen Pankin sivulla niitä ei voi enää työsuhteen loppumisen jälkeen pitää. 156.10.31.101 1. helmikuuta 2011 kello 15.16 (EET)
replies: text: ::Enpä osaa sanoa muuta kuin, että jotkut ammatti-ihmiset kyllä tarjoavat palveluksia nettisivujen tekoon. Se tietysti maksaa, mutta ei kai se ole ongelma? --Ulrika 1. helmikuuta 2011 kello 15.46 (EET)
replies: text: :::Kyllä se on ongelma siinä vaiheessa, kun ei tiedä, missä maassa seuraavaksi on ja mitä tekemässä. Hänen pitäisi itsensä ylläpitää sivuja, eikä se ole - ainakaan tällä erää - korrekti ratkaisu.

text: :::Sutelan tiedot Wikisivulla ovat miltei samat kuin Kuka kukin on -julkaisussa. Tosin ei mitään käsitystä siitä, onko se saatavana digi-muodossa. Kuka kukin on - julkaisusta tuli juuri uusi versio ulos, joten siinä ei ole vielä Sutelan kevään 2011 tietoja. Mutta - sieltä voi kyllä tarkistaa perusasiat. Tiina Saajasto 1. helmikuuta 2011 kello 16.32 (EET)
replies: text: ::::Painotuotteet tietenkin ovat kelvollisia lähteitä, mutta en ymmärrä, mitä maa vaikuttaa verkkosivuihin, nehän näkyvät kaikkialla ja ne voi tehdä monikieliseksi, mitä nyt Kiina ja tällä hetkellä Egypti tuottavat näkyvyyden suhteen ongelmia. Ne tuoreet tiedot, joita ei ole missään lähteessä, pitäisi poistaa. Minulla ei ole juuri nyt käytössäni Kuka kukin on -teosta, ja muutenkin olisi hyvä, jos itse poistaisit sellaiset, joita ei voi mistään tarkistaa. Wikipedia ei ole mikään hätäapu vaan tietosanakirjaprojekti, jossa on omat käytäntönsä. --Ulrika 1. helmikuuta 2011 kello 16.40 (EET)
replies: text: :::::Ehkäpä joukossamme on joitain vähemmän "lahjakkaita" nettipuolella. Heidän lahjakkuutensa on jossain muualla. Kuka kukin on -teos on olemassa ja siitä voi tarkistaa Wikipediassa olevan tiedon. Varmasti jokaisessa yleisessä kirjastossa, mutta erityisesti oppilaistosten kirjastoissa, erityiskirjastoissa on kyseinen teos. Kyllä tiedot voi tarkistaa. Se vain vaatii "vanhanaikaista" lähestymistapaa tähän tilanteeseen. Tuo lauseesi - muutenkin olisi hyvä, jos itse poistaisit sellaiset, joita ei voi mistään tarkistaa - on vähän tyly. Kyllä asian voi tarkista, jopa Suomen Pankin sivulta http://edit.suomenpankki.fi:8080/fi/suomen_pankki/organisaatio/asiantuntijoita/Pages/sutela_pekka.aspx, jossa on tällä hetkellä Sutelan cv nähtävänä.
replies: text: ::::::Lähteiden lisäysvelvollisuus on artikkelin kirjoittajalla. Tehtävää ei voi sälyttää muiden vastuulle. Mitä tarkoitat lahjakkuudella nettipuolella? Hyvinhän tuo kirjoittaminen sinänsä sujui, lähteet vain unohtuivat. Kannattaa katsoa mallia muista artikkeleista. --Ulrika 2. helmikuuta 2011 kello 10.14 (EET)
Joo - jotenkuten onnistuin. Ei tämä kaikesta helppoudestaan huolimatta mitään täysin idioottivarmaa puuhaa ole. Mallia olen katsonut, en olisi muuten saanut aikaiseksi yhtään mitään. 
156.10.31.101 3. helmikuuta 2011 kello 10.51 (EET)
thread_title:  Pekka Sutelan esittely